Kaso nga gin-file sang PECO agud punggan ang pag-implementar sang Electric Meter Card Ordinance, gin-dismiss – Aksyon Radyo Iloilo\nKaso nga gin-file sang PECO agud punggan ang pag-implementar sang Electric Meter Card Ordinance, gin-dismiss\nIloilo City — Ginapreparahan na ni Councilor Joshua Alim ang mangin aksyon sang Panay Electric Company (PECO) matapos gin-grant sang judge ang motion to dismiss nga move sang konsehal batuk sa declaratory relief with injunction nga ginfile sang PECO sa city government angut sa meter reading card ordinance.\nGinahulat na lang sang syudad ang hard copy sang desisyon ni Judge Victorino Maniba, Jr sa motion ni Alim matapos nga wala nagapakita sa pre-trial kahapon, Agosto 8, ang PECO ukon ila abogado.\nGinpahayag ni Alim nga base sa Rule 18, Section 5 sang Rules of Court, puwede makamove ang gina-akusar sang dismissal sang complaint without prejudice kon indi magkadtu sa pre-trial ang nagareklamo ukoniya abogado.\nMay 15 ka adlaw pa man ang PECO suno kay Alim agud mag-apelar kag ginalauman na sang konsehal nga magagasto ang PECO agud indi mapatuman ang ordinansa nga iya gin-author.\nGinsulit ni Alim nga gindesinyo ang ordinansa agud maproteheran ang mga konsumidor sang PECO batuk sa alleged overbilling kag erroneous billing bangud puwede nila makumparar ang ila current kag previous bills kon may card. (JoMaque)\nPrevious post Homeowner sa Parc Regency I kag taga-Estancia nga nakabakal sang unit sa nasambit nga subdivision, nagreklamo man sang mahigku nga tubig\nNext post Buho sa karsada sa Botong, Oton, gintamnan sang lubi sang mga residente\nPrevious post:Homeowner sa Parc Regency I kag taga-Estancia nga nakabakal sang unit sa nasambit nga subdivision, nagreklamo man sang mahigku nga tubig\nNext post:Buho sa karsada sa Botong, Oton, gintamnan sang lubi sang mga residente